Document ID: 32008D0882

KOMISIJAS LĒMUMS
(2008. gada 21. novembris),
ar kuru groza Lēmumu 2003/63/EK, ar ko dalībvalstīm atļauj noteikt pagaidu atkāpes no Padomes Direktīvas 2000/29/EK attiecībā uz kartupeļiem, kas nav paredzēti stādīšanai un kuru izcelsme ir dažās Kubas provincēs
(izziņots ar dokumenta numuru K(2008) 6950)
(2008/882/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 15. panta 1. punktu,
tā kā:
(1)
Saskaņā ar Direktīvu 2000/29/EK Kopienā nedrīkst ievest kartupeļus, kuri nav paredzēti stādīšanai un kuru izcelsme ir dažās Kubas provincēs. Tomēr šajā direktīvā paredzētas atkāpes no minētā noteikuma, ja nepastāv kaitīgu organismu izplatīšanās risks.
(2)
Komisijas Direktīvā 2003/63/EK (2) paredzēta atkāpe attiecībā uz tādu kartupeļu importu, kuri nav paredzēti stādīšanai un kuru izcelsme ir dažās Kubas provincēs, ievērojot īpašus nosacījumus.
(3)
Apvienotā Karaliste ir lūgusi pagarināt minētās atkāpes piemērošanas termiņu.
(4)
Situācija, ar kuru pamato atkāpes piešķiršanu, joprojām ir aktuāla, un tādēļ atkāpes piemērošana būtu jāturpina.
(5)
Tādēļ attiecīgi jāgroza Lēmums 2003/63/EK.
(6)
Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/63/EK 3. pantu aizstāj ar šādu pantu:
“3. pants
Lēmuma 1. pantu piemēro kartupeļiem, kas nav paredzēti stādīšanai un ko ieved Kopienā šādos laika posmos:
i)
no 2009. gada 1. janvāra līdz 31. maijam;
ii)
no 2010. gada 1. janvāra līdz 31. maijam;
iii)
no 2011. gada 1. janvāra līdz 31. maijam.”
2. pants
Šis lēmums ir adresēts dalībvalstīm.
Briselē, 2008. gada 21. novembrī

Labels: 17
0
3
6
18
15